projecte-aina/catalan_government_crawling huggingface dataset:
Els senyals a què fa referència l'apartat 1 s'han de col·locar:
a) Al començament i al final de cada refugi de pesca, zona de pesca lliure sense mort o zona de pesca controlada.
b) Als dos marges del curs d'aigua.
c) Als punts de pas, especialment els ponts i les passarel·les.
d) Als punts d'accés, especialment preses, aparcaments i àrees recreatives.
e) A totes les vies d'accés a la zona i en tots els punts intermedis necessaris perquè es puguin veure correctament.
Per als cursos, trams de cursos i masses d'aigua en què es mantinguin determinades espècies introduïdes, com ara la truita de rierol (Salvelinus fontinalis), la truita irisada (Oncorhynchus mykiss), la perca americana o black-bass (Micropterus salmoides) i el lluç de riu o luci (Esox lucius), l'Administració ha d'elaborar un pla d'eradicació o control d'aquestes espècies, el qual n'ha d'especificar el règim de pesca.
Tots els exemplars d'espècies introduïdes pescats han d'ésser eliminats per mitjà del procediment més adequat.
Aquest precepte no és aplicable als exemplars pescats en les zones de pesca controlada intensiva, que han d'ésser objecte d'una regulació especial, d'acord amb el que estableix aquesta llei.
De la manera que s'establirà per reglament, els qui posseeixen animals pertanyents al grup d'espècies de la fauna no autòctona ho han de notificar al Departament d'Agricultura, Ramaderia i Pesca abans d'un any comptat des de l'entrada en vigor d'aquesta Llei.
Per al curs escolar 1988-1989 i successius el Consell Executiu ha de programar campanyes divulgadores del contingut d'aquesta Llei entre els escolars de Catalunya.
Abans de 1992 el Govern de la Generalitat ha de presentar al Parlament un projecte de llei de regulació de la vivisecció, l'experimentació científica amb animals vius i la utilització d'animals vius per a controls analítics.
Aquest projecte s'ha d'inspirar en el principi de la prohibició d'aquestes pràctiques sempre que hi hagi algun mètode in vitro de cost comparable i de fiabilitat reconeguda.
Mitjançant els seus agents, l'Administració pot comissar els animals objecte de protecció sempre que hi hagi indicis racionals d'infracció de les disposicions d'aquesta Llei.
El comís té el caràcter de preventiu fins a la resolució de l'expedient sancionador corresponent, a la vista del qual l'animal pot ésser retornat al propietari o esdevenir propietat de l'Administració, la qual el pot cedir a institucions zoològiques o de caràcter científic, retornar-lo al país d'origen, dipositar-lo en centres de recuperació o alliberar-lo en el medi natural, si es tracta d'una espècie de la fauna autòctona.
Si el dipòsit prolongat d'animals procedents de comís és perillós per a llur supervivència i cal alliberar-los immediatament, l'animal ha d'ésser lliberat en el medi natural per membres del Departament d'Agricultura, Ramaderia i Pesca, en presència de testimonis.
La imposició de les sancions previstes per a les infraccions correspon:
a) Al Cap dels Serveis Territorials o als delegats del Govern de la Generalitat, en el cas de les infraccions lleus.
b) Al Director General de Política Forestal, al Director General de Producció i Indústries Agroalimentàries o al Director del Joc i Espectacles, en el cas d'infraccions greus.
c) Al Conseller d'Agricultura, Ramaderia i Pesca o al Conseller de Governació, en el cas de les infraccions molt greus.
Es crea el Registre General d'Animals de Companyia, dependent del Departament d'Agricultura, Ramaderia i Pesca, el qual pot delegar-ne la gestió.
S'han de centralitzar en el Registre les dades de tots els animals de companyia registrats a Catalunya provinents dels censos dels ajuntaments, i s'hi ha d'incorporar obligatòriament el nom de la persona que sigui propietària de l'animal de companyia.
Les associacions a què es refereix l'apartat 2 tenen la consideració d'interessades en els procediments sancionadors establerts per aquesta Llei, en els casos en què hagin formulat la denúncia corresponent o hagin formalitzat la compareixença en l'expedient sancionador.
S'han d'establir per reglament els requisits i les condicions per a posar de manifest els expedients, i fer efectives les notificacions i la resta de tràmits procedimentals que escaiguin.
Els establiments dedicats a la venda d'animals han de complir, sens perjudici de les altres disposicions que els són aplicables, les normes següents:
a) Han d'ésser declarats nuclis zoològics del Departament d'Agricultura, Ramaderia i Pesca.
b) L'establiment ha de dur un registre, a disposició del dit Departament, en el qual han de constar les dades establertes per reglament.
c) Els animals s'han de vendre desparasitats i lliures de tota malaltia.
L'existència d'un servei veterinari dependent de l'establiment que atorga certificats de salut per a la venda dels animals no eximeix el venedor de responsabilitat davant malalties d'incubació no detectades en el moment de la venda.
Els zoosafaris, els parcs zoològics, les reserves zoològiques i les altres agrupacions zoològiques han d'ésser declarats nucli zoològic del Departament d'Agricultura, Ramaderia i Pesca.
Amb aquesta finalitat han de presentar el projecte de la instal·lació i la llista d'animals que tenen.
Les modificacions, les altes i les baixes s'han de comunicar al Departament d'Agricultura, Ramaderia i Pesca perquè pugui realitzar les anàlisis necessàries i, si s'escau, fer-ne l'autòpsia, a fi de determinar els motius de la mort i evitar possibles contagis.
En aquests centres s'han de complir les normes d'aquesta Llei que els són aplicables i les establertes per reglament pel Departament d'Agricultura, Ramaderia i Pesca, les quals han d'incloure les mesures necessàries per a la prevenció de possibles atacs dels animals al públic.
La venda en establiments comercials, la tinença i l'exhibició pública d'animals de la fauna no autòctona provinents d'instal·lacions de cria en captivitat amb finalitats comercials i degudament legalitzades requereixen la possessió, per cada animal, del certificat acreditatiu de l'origen, a més de la documentació especificada per l'article 28.
En cas que no es posseeixin aquest certificat o els documents acreditatius de l'origen o la procedència de l'animal, el Departament d'Agricultura, Ramaderia i Pesca és facultat per a comissar-lo.
Si el venedor o posseïdor no presenta la llicència d'exportació i/o la llicència d'importació, el Departament d'Agricultura, Ramaderia i Pesca és facultat per comissar l'exemplar per retornar-lo al lloc d'origen o cedir-lo a instal·lacions zoològiques o de caire científic.
La no-presentació del certificat sanitari d'origen, de l'autorització zoosanitària d'entrada, del certificat de reconeixement sanitari a la duana o del certificat de quarantena a Espanya comporta el comís temporal de l'exemplar perquè passi la quarantena en instal·lacions del Departament d'Agricultura, Ramaderia i Pesca o en centres que hi tenen conveni.
Un cop transcorreguda la quarantena, el propietari pot recuperar l'animal, amb el pagament previ de les despeses que aquest ha originat.
Si un cop transcorreguts trenta dies d'haver acabat la quarantena de l'animal no es compleixen les disposicions damunt dites, aquest pot ésser retornat al país d'origen o bé cedit a institucions zoològiques o de caire científic.
Els venedors o els posseïdors d'animals pertanyents a espècies de comerç permès pels damunt dits tractats i els posseïdors d'animals pertanyents a espècies altament protegides o en perill d'extinció, en el supòsit d'intercanvis no comercials entre institucions zoològiques o científiques legalitzades, han de posseir, per cada animal o per cada partida d'animals, especificant en aquest darrer cas el nombre d'animals que la componen, la documentació següent:
a) El certificat sanitari d'origen.
d) L'autorització zoosanitària d'entrada.
e) El certificat de reconeixement sanitari a la duana o la certificació de quarantena a Espanya.
Es prohibeix la caça i la captura intencionada, el comerç, la venda, la tinença o l'exhibició pública d'espècies o d'ous i cries d'aquelles espècies declarades altament protegides o en perill d'extinció pels tractats i els convenis vigents a l'Estat espanyol.
Únicament se'n pot permetre la tinença i l'exhibició pública si es tracta d'intercanvis no comercials entre institucions zoològiques o científiques legalitzades.
El Departament d'Agricultura, Ramaderia i Pesca és facultat per a comissar els animals damunt dits i retornar-los al país d'origen.
La protecció de la fauna no autòctona es regeix pel que estableixen els tractats i els convenis internacionals signats per l'Estat espanyol, per la normativa comunitària i pel que preceptuen aquesta Llei i les disposicions que la desenvolupen.
Només es poden caçar, capturar intencionadament, tenir, vendre, comerciar o exhibir les espècies, els ous o les cries o qualsevol part o producte obtingut d'aquelles espècies que permeten les normes damunt dites.
La fauna no autòctona comprèn les espècies animals originàries de fora de l'Estat espanyol que viuen en estat salvatge.
Se n'exclouen, per tant, els animals domèstics de companyia, els animals que es crien per a la producció de carn, de pell o d'algun altre producte útil per a l'home, i també els animals de càrrega i els que treballen en l'agricultura.
Es protegeixen totes les espècies d'ocells de longitud igual o menor a 20 cm. Això implica la prohibició de capturar-les, ja siguin vives o mortes.
El Departament d'Agricultura, Ramaderia i Pesca pot excloure d'aquesta prohibició, mitjançant reglament, les espècies perjudicials per a l'agricultura i les que són capturades per a activitats tradicionals de fort arrelament a Catalunya i les que expressament són autoritzades per a les ordres que fixen els períodes hàbils de caça a tot el territori de Catalunya i les vedes especials que s'estableixen per a cada temporada.
Excepcionalment, d'acord amb el que s'estableixi per reglament, es pot autoritzar la captura en viu, la tinença i l'exhibició pública de mascles de pinsà (Fringilla coelebs), cadernera (Carduelis carduelis), verdum (Carduelis chloris) i passerell (Carduelis cannabina) per a activitats tradicionals destinades a concursos de cant, sempre que les dites activitats no comportin un detriment per a les poblacions d'aquestes espècies.
Es prohibeix la captura, la tinença i l'exhibició pública de femelles de les dites espècies.
Sens perjudici del que estableixen els apartats anteriors, es pot autoritzar la captura en viu del pinsà comú destinada a la participació en concursos de cant, en la manera que hom determinarà per reglament, sempre que no comporti un detriment per a la població d'aquesta espècie.
La caça del gall fer requereix, en tots els casos, l'autorització específica del Departament d'Agricultura, Ramaderia i Pesca, de la manera que hom determinarà per reglament.
Es faculta el Departament d'Agricultura, Ramaderia i Pesca perquè comissi els exemplars detallats per l'Annex 2 que estan en possessió de particulars o que són exposats per a la venda o l'exhibició pública.
Es faculta al Departament d'Agricultura, Ramaderia i Pesca perquè lliuri a parcs zoològics i a centres de caràcter científic, cultural o educatiu exemplars vius de les espècies que detalla l'Annex 2 provinents de comissos, si la readaptació a la vida salvatge no és possible en les instal·lacions autoritzades.
Les espècies que inclou l'Annex 2 es declaren protegides a Catalunya.
Es prohibeix la caça, la captura, la tinença, el tràfic, el comerç, la venda, la importació, l'exportació i l'exhibició pública, segons que correspongui en cada cas, tant de les espècies adultes com dels ous i les cries, i de totes les subespècies i tots el tàxons inferiors, independentment de llur procedència.
Es prohibeix també de vendre'n les parts o els productes obtinguts a partir d'aquestes espècies.
La prohibició que estableix l'apartat 1 afecta tant les espècies vives com les dissecades.
Les residències d'animals domèstics de companyia i altres instal·lacions d'aquesta classe han de disposar d'un servei veterinari encarregat de vigilar l'estat físic dels animals residents.
En el moment d'entrar-hi, s'ha de posar l'animal en una instal·lació aïllada, i hi ha d'ésser mantingut fins que el veterinari del centre en dictamina el bon estat sanitari.
És obligació del servei veterinari del centre vigilar que els animals s'adapten a la nova situació, que no presenten problemes d'alimentació ni es dóna cap altra circumstància que els pugui provocar mal, i ha de prendre les mesures escaients en cada cas.
Si un animal es posa malalt, el centre ho ha de comunicar immediatament al propietari o responsable, el qual pot donar l'autorització per a un tractament veterinari o pot recollir l'animal.
Les residències d'animals domèstics de companyia i altres instal·lacions han de prendre les mesures necessàries per a evitar contagis entre els animals residents.
Cada centre ha de portar un registre amb les dades de cadascun dels animals que hi entren i de la persona propietària o responsable, el qual ha d'estar a disposició del Departament d'Agricultura, Ramaderia i Pesca i de l'autoritat competent sempre que aquesta ho requereixi.
El Departament d'Agricultura, Ramaderia i Pesca determina les dades que han de constar en el registre.
Els ajuntaments o les entitats supramunicipals, per ells mateixos o mitjançant associacions de protecció i defensa dels animals col·laboradores del Departament d'Agricultura, Ramaderia i Pesca, poden comissar els animals de companyia si hi ha indicis que hom els maltracta o tortura, si presenten símptomes d'agressió física o desnutrició o si es troben en instal·lacions indegudes.
Els ajuntaments i les organitzacions supramunicipals poden també ordenar l'aïllament o comissar els animals de companyia en el cas d'haver-los diagnosticat que pateixen malalties transmissibles a l'home, bé per sotmetre'ls a un tractament curatiu adequat, bé per sacrificar-los si és necessari.
Els òrgans corresponents dels Departaments d'Agricultura, Ramaderia i Pesca, de Governació i de Sanitat i Seguretat Social poden comissar els animals de companyia en els supòsits a què fan referència els apartats 1 i 2, si és necessari per a l'exercici de llurs competències.
Si un animal ha d'ésser sacrificat, s'han d'utilitzar mètodes que impliquin el mínim sofriment i que provoquin una pèrdua de consciència immediata.
El sacrifici s'ha de fer sota el control i la responsabilitat d'un veterinari.
El Departament d'Agricultura, Ramaderia i Pesca pot regular per reglament els mètodes de sacrifici a utilitzar.
Correspon als ajuntaments de recollir els animals abandonats.
Amb aquesta finalitat, els ajuntaments han de disposar d'instal·lacions adequades o concertar la realització d'aquest servei amb associacions de protecció i defensa dels animals col·laboradores del Departament d'Agricultura, Ramaderia i Pesca o amb entitats supramunicipals.
En qualsevol cas, les instal·lacions de recollida d'animals abandonats han de complir els requisits establerts per reglament.
Es considera que un animal està abandonat si no duu cap identificació de l'origen o del propietari ni va acompanyat de cap persona.
En aquest supòsit, l'ajuntament o, si s'escau, l'entitat supramunicipal corresponent s'han de fer càrrec de l'animal i l'han de retenir fins que és recuperat, cedit o sacrificat.
El termini per a recuperar un animal sense identificació són vuit dies.
Si l'animal porta identificació, s'ha d'avisar el propietari, i aquest té un termini de deu dies per a recuperar-lo, abonant prèviament les despeses que ha originat el manteniment d'aquest.
Un cop transcorregut aquest temps, si el propietari no ha satisfet l'abonament de les despeses, l'animal es considera abandonat.
Els posseïdors d'animals domèstics de companyia, que ho són per qualsevol títol, els han de censar a l'ajuntament del municipi on resideixen habitualment dins el termini màxim de tres mesos comptats a partir de la data de naixement o d'adquisició de l'animal.
La identificació censal s'ha de fer obligatòriament per un dels sistemes següents, que s'han d'adaptar en tot cas a la normativa de la Unió Europea:
a) Tatuatge a la pell per un sistema que en garanteixi el caràcter indeleble.
b) Identificació electrònica mitjançant la implantació d'un microxip homologat.
c) Els altres sistemes que siguin establerts per reglament.
La identificació s'ha de completar mitjançant una placa identificativa, on han de constar el nom de l'animal i les dades de la persona que en sigui propietària.
Els posseïdors de gossos, que ho són per qualsevol títol, els han de censar a l'ajuntament del municipi on resideixen habitualment dins el termini màxim d'un mes comptat a partir de la data de naixement o d'adquisició de l'animal.
El Departament d'Agricultura, Ramaderia i Pesca i el Departament de Sanitat i Seguretat Social poden ordenar, per raons de sanitat animal o de salut pública, la vacunació o el tractament obligatori dels animals de companyia.
Els veterinaris de l'Administració pública i les clíniques i els consultoris veterinaris han de dur un arxiu amb la fitxa clínica dels animals objecte de vacunació o de tractament obligatori, el qual ha d'estar a disposició de l'autoritat competent.
Són animals de companyia els que es crien i es reprodueixen amb la finalitat de viure amb l'home i que s'assenyalen a l'Annex 1.
Resten exclosos d'aquesta denominació els animals salvatges, les espècies protegides de la fauna autòctona i els animals que es crien per a la producció de carn, de pell o d'algun altre producte útil per a l'home.
En resten exclosos també els animals de càrrega i els que treballen en l'agricultura.
El posseïdor d'un animal, sens perjudici de la responsabilitat subsidiària del propietari, és responsable dels danys, els perjudicis i les molèsties que ocasioni a les persones, a les coses, a les vies i espais públics i al medi natural en general, d'acord amb el que estableix l'article 1905 del Codi Civil.
El posseïdor d'un animal, sens perjudici de la responsabilitat subsidiària del propietari, és responsable d'adoptar les mesures que calguin per a impedir que els animals embrutin les vies i els espais públics.
Es prohibeix l'ús d'animals en espectacles, lluites i altres activitats si aquests els poden ocasionar sofriment o poden ésser objecte de burles o tractaments antinaturals, o bé si pot ferir la sensibilitat de les persones que els contemplen.
Resten expressament excloses d'aquesta prohibició:
a) La festa dels braus en aquelles localitats on, en el moment d'entrar en vigor aquesta Llei, hi hagi places construïdes per a celebrar-hi la dita festa.
b) Les festes amb bous sense mort de l'animal (corre-bous) en les dates i les localitats on tradicionalment se celebren.
Es prohibeixen a tot el territori de Catalunya la lluita de gossos, la lluita de galls de baralla, el tir al colom i altres pràctiques assimilables.
Sens perjudici del que disposa l'apartat 3, el Departament d'Agricultura, Ramaderia i Pesca pot autoritzar a les societats de tir, sota el control de la federació respectiva, la celebració de competicions de tir al colom.
Els animals han de disposar d'espai suficient si se'ls trasllada d'un lloc a un altre.
Els mitjans de transport o els embalatges han d'ésser concebuts per a protegir els animals de la intempèrie i de les diferències climàtiques fortes.
Durant el transport els animals han d'ésser abeurats i han de rebre una alimentació apropiada a intervals convenients.
Per a la càrrega i la descàrrega dels animals s'ha d'utilitzar un equip adequat.
Qui posseeix un animal té l'obligació de mantenir-lo en bones condicions higiènico-sanitàries.
a) Maltractar o agredir físicament els animals o sotmetre'ls a qualsevol altra pràctica que els irrogui sofriments o danys injustificats.
c) Mantenir-los en instal·lacions indegudes des del punt de vista higiènico-sanitari.
d) Practicar-los mutilacions, excepte les controlades pels veterinaris en cas de necessitat o per mantenir les característiques de la raça.
e) No facilitar-los l'alimentació necessària per a subsistir.
f) Fer-ne donació com a premi, recompensa o regal de compensació per altres adquisicions de naturalesa distinta a la transacció onerosa d'animals.
g) Vendre'ls a laboratoris o clíniques, sense control de l'Administració.
h) Vendre'ls als menors de catorze anys i a incapacitats sense l'autorització dels qui en tenen la pàtria potestat o la custòdia.
i) Exercir la venda ambulant d'animals de companyia.
j) Exercir la venda ambulant d'altres tipus d'animals fora dels mercats i fires legalitzades.
k) Les accions i omissions tipificades per l'article 42 d'aquesta Llei.
Sens perjudici del que disposa el Títol VI i sempre que no es tracti d'espècies protegides, s'entenen justificades l'eliminació específica d'animals considerats com a perjudicials o nocius, i també totes les pràctiques destinades a la protecció de les collites que no impliquin la destrucció en massa d'animals no nocius.
La pesca, la recollida de marisc i la caça d'animals salvatges s'han de regular per les disposicions que els són pròpies.
El sacrifici d'animals criats per a la obtenció de productes útils per a l'home s'ha d'efectuar, en la mesura que sigui tècnicament possible, de manera instantània i indolora.
Als efectes del que disposa l'article 32.4 de la Llei 22/2003, del 4 de juliol, de protecció dels animals, en la redacció establerta per l'article 6.6 de la present llei, el Govern ha d'aprovar i dotar econòmicament abans de l'1 de gener de 2007 programes concrets de reeducació i de conscienciació de respecte per la natura i els animals, que incloguin necessàriament la instrucció sobre els drets i les obligacions dels propietaris o els posseïdors d'animals i del règim de protecció dels animals.
El Govern pot prorrogar el termini establert en la disposició addicional primera de la Llei 22/2003, del 4 de juliol, de protecció dels animals, fins a un màxim d'un any, als municipis o a les entitats supramunicipals que tenen delegades les competències en la matèria, si constata una greu dificultat per a l'aplicació de l'article 11.1 de la dita llei, sempre que l'ajuntament o l'entitat supramunicipal afectat presenti un pla que comprometi l'assoliment en aquest període de temps dels objectius previstos en l'esmentat article.
El Departament de Medi Ambient i Habitatge ha d'establir convenis amb els ens locals per establir els termes en què aquests han de procedir a la recollida i el lliurament a centres especialitzats dels animals exòtics abandonats o perduts.
Els ens locals poden concertar l'execució de la prestació dels serveis de recollida i lliurament a què fa referència l'apartat 1 amb les entitats o les empreses que disposin dels mitjans tècnics i personals adequats.
El Departament de Medi Ambient i Habitatge ha d'establir, d'acord amb les disponibilitats pressupostàries, línies d'ajuts als ens locals per a ajudar-los a portar a terme les funcions que els corresponen en virtut de la Llei 22/2003, del 4 de juliol, de protecció dels animals.
El Departament de Medi Ambient i Habitatge ha de donar suport tècnic i assessorament als ens locals perquè portin a terme les funcions que els corresponen en virtut de la Llei 22/2003.
Els termes i les condicions d'aquest suport s'han de regular per mitjà de convenis de col·laboració.
S'autoritza el Govern perquè en el termini d'un any, a comptar de l'entrada en vigor d'aquesta llei, refongui en un text únic la Llei 22/2003, del 4 de juliol, de protecció dels animals; la part vigent de la Llei 3/1988, del 4 de març, de protecció dels animals, i les modificacions contingudes en la present llei, amb l'encàrrec que la refosa comprengui la regularització, l'aclariment i l'harmonització d'aquestes disposicions.
Es modifica la disposició addicional sisena de la Llei 22/2003, que resta redactada de la manera següent:
"Sens perjudici del que disposa l'article 22.4 de la Llei 3/1988, es pot autoritzar la pràctica de la modalitat de pesca esportiva amb peix viu, restringida a les espècies que s'estableixin per reglament."
Als efectes del que estableix la lletra a de l'article 7.1, s'entén que quan es produeix la modificació de les legislacions d'origen en resten modificats automàticament els annexos.
Als efectes del que estableix la lletra a, paràgraf segon, de l'article 7.1, s'entén que quan es produeix la modificació de les legislacions d'origen en resten modificats automàticament els annexos.